CELEX: C2008/161/10
Language: sl
Date: 2008-06-25 00:00:00
Title: Razpis prostega delovnega mesta – Generalni direktor (razred AD15–AD16) direkcije Knjižnjica, raziskave in dokumentacija pri Sodišču Evropskih skupnosti

25.6.2008   
            
            
               SL
            
            
               Uradni list Evropske unije
            
            
               C 161/16
            
         Razpis prostega delovnega mesta – Generalni direktor (razred AD15–AD16) direkcije Knjižnjica, raziskave in dokumentacija pri Sodišču Evropskih skupnosti
   (2008/C 161/10)
   Kmalu se bo sprostilo delovno mesto generalnega direktorja (naziva AD15–AD16) direkcije Knjižnjica, raziskave in dokumentacija pri Sodišču Evropskih skupnosti v Luxembourgu. To delovno mesto bo zapolnjeno na podlagi člena 29(2) Kadrovskih predpisov za uradnike Evropskih skupnosti.
   NALOGE
   Naloga zaposlenega na tem delovnem mestu, ki je neposredno podrejen sodnemu tajniku, bo razvijanje, usklajevanje in upravljanje Generalne direkcije Knjižnjica, raziskave in dokumentacija.
   Ta generalna direkcija, ki šteje približno 100 sodelavcev, obsega bogato pravno knjižnjico za katero je odgovoren direktor, ter skupino raziskovalcev in dokumentalistov, ki so trenutno razporejeni v štiri enote, od katerih ena opravlja računalniško obdelavo pravnih besedil. Ta skupina pomaga Sodišču, Sodišču prve stopnje in Sodišču za uslužbence pri izvajanju njihovih sodnih funkcij, zlasti s pripravo študij in zapisov iz primerjalnega prava, mednarodnega prava in prava Skupnosti, in prispeva k širjenju sodne prakse na področju prava Skupnosti, predvsem s pravno in dokumentacijsko analizo odločitev sodišč Skupnosti. Te štiri raziskovalne in dokumentacijske enote bodo kmalu združene v eno direkcijo, podrejeno generalnemu direktorju.
   ZAHTEVANI POGOJI
   Kandidati morajo:
   
               —
            
            
               imeti končano pravno izobrazbo s pridobljeno univerzitetno diplomo ter poglobljeno znanje o pravu Skupnosti,
            
         
               —
            
            
               dokazati sposobnost vodenja in usklajevanja del obsežne administrativne enote,
            
         
               —
            
            
               imeti poglobljeno znanje in poklicne izkušnje na področju, s katerim se ukvarja generalna direkcija. Predvsem se upošteva izkušnja glede funkcije razvoja in upravljanja organa, ki se ukvarja s pravnimi raziskavami in dokumentacijo,
            
         
               —
            
            
               imeti poglobljeno znanje uradnega jezika Evropskih skupnosti in zadovoljivo znanje drugega uradnega jezika Evropskih skupnosti. Za potrebe službe je potrebno tudi dobro znanje francoskega jezika.
            
         PREDLOŽITEV PRIJAV
   Prijave za to delovno mesto morajo prispeti na Sodišče izključno po elektronski pošti, na elektronski naslov: DG-BRD-CURIA@curia.europa.eu najpozneje do 31. avgusta 2008 do 13h. Prijavam mora biti priložen podroben življenjepis in vsa druga potrebna dokazila.
   Luxembourg, 17. junija 2008